Ke bonke abamamkelayo (uYesu), wabanika igunya lokuba babe ngabantwana bakaThixo, abo ke bakholwayo kwigama lakhe. (Yohane 1:12). BATANDWA, ng —— ndiyakuti, ngoncedo luka-Tixo, ndenze um-Tendeleko we-Nkosi: enditi ngenxa ka-Tixo ndinimeme nize kuyo nonke nikòyo apa; ndinibongoza, ngenxa ye-Nkosi yetu u-Yesu Kristu, ukuba ningali ukuza kuwo, nibizwa ngotando olungaka nje nimenywa ngu-Tixo ngokwake. Niyazi ukuba kuyinto embi kunene ukuba umntu obelungisile isidlo esikulu, wayizalisa i-tafile yake ngentlobo zonke zokutya, akwabikò nto iswelekileyo, kupèla kukuba abamenyiweyo beze kuhlala pantsi; baza bati ababiziweyo bala ukuza (kungekò sizatu). Ngubanina kuni obengayikuqunjiswa kwakuba kunje? Ngubanina obengayikuti woniwe kakubi? Ize niti, batandwa nikuye u-Kristu, nizilumkele kakulu, hleze niti ngokusala esisidlo singcwele, nizivusele ingqumbo ka-Tixo. Umntu angafanelana atì, Audinakuza, ngokuba nditintelwe yimisebenzi yasemhlabeni. Ke izilandulelo ezinjalo aziyikuvunyelwa zamkelwe ngu-Tixo, Ukuba kukò oti, Ndingumoni omkulu, ndiyoyika ukuza ke; kunganina ukuba ungaguquki ulungise? Nakubizwa ngu-Tixo, aninantloni na ukutì, anizi? Nxa nifanele ukuguqukela ku-Tixo, niyakuzilandulela na, nitì anikalungi? Kukùmbuleni oku ngokwenu, nibone ukuba amaqìnga anjalo angendawo ebengayikuninceda nto pambi ko-Tixo, Abaya kutiwa e-Vangelini babizelwe esidlweni bagwetywa, kwatìwa abasifanele isidlo sasezulwini, bakuzilandulela ngokuti batenge umhlaba, bebezakulinga inkabi zabo, bebezeke abafazi. Mna ngokwam ndiyakubakò; ndiyanimema ngenxa ka-Tixo, ndinibize ndisesikundleni sika-Kristu, ndiniyale, ukuba manibe ngabamkeli balom-Tendeleko ungcwele, ukuba nilutanda usindiso lwenu. Njengokuba u-Nyana ka-Tixo wanincamela ubomi bake ngokunifela emtini, yimfanelo yenu ukwamkela lom-Tendeleko ngokulikùmbula elodini lokufa kwake, njengoko ebesiyalele ngokwake: ukuba niyakwala ukwenza oku, kukùmbuleni ukumona kwenu u-Tixo, nesohlwayo esipezu kwentloko zenu ngenxa yoku; nakuyishiya i-Tafile ye-Nkosi ngabom, nizahlule kubo abazalwana benu abeze kudla kwesosidlo sikulu sokutya kwasezulwini. Ukuba niyazicinga kunene ezizinto, niyakuqondiswa nibuyiswe ngofefe luka-Tixo; tina ke asiyikuyeka ukunitandazela ku-Tixo u-Somandla u-Bawo wasezulwini,